24 ઓગસ્ટે રાકેશ અસ્થાનાએ કેબિનેટ સચીવને આપેલી તેની ફરિયાદમાં સીબીઆઈ ડિરેક્ટર આલોક વર્મા પર આરોપ લગાવ્યા હતા કે તેમણે કોઈ કેસની પૂછપરછમાં રાહત આપવા માટે વેપારી સતીશ સના પાસેથી લાંચના રૂ. 2 કરોડ લેવાનો આરોપ લગાવ્યો છે. સૂત્રોના જણાવ્યા પ્રમાણે રાકેશ અસ્થાનાએ તેમના પર લગાવવામાં આવેલા આરોપ નકારતા કહ્યું છે કે, જે સમયમાં લાંચ લેવા વચેટીયાઓનો સંપર્ક કર્યો હોવાની અને લેણ-દેણની વાત છે તે સમયે તેઓ લંડનમાં હતા. સતીશ સાના તરફથી દાખલ કરવામાં આવેલી ફરિયાદમાં કહેવામાં આવ્યું છે કે, બે ડિસેમ્બર લાંચ આપવા વિશે વાત-ચીત કરવામાં આવી હતી અને 13 ડિસેમ્બર 2017ના રોજ લાંચ આપવામાં આવી હતી. આ વિશે રાકેશ અસ્થાનાએ કહ્યું કે, આ દરમિયાન તેઓ ફરાર વિજય માલ્યા કેસની સુનાવણીના કેસમાં લંડનમાં હતો. ન્યૂઝ રિપોર્ટ પ્રમાણે પણ આ વાતનો ખુલાસો થયો છે કે રાકેશ અસ્થાનાએ 3 ડિસેમ્બરે દિલ્હી છોડી દીધું હતું અને તેઓ 12 ડિસેમ્બર સુધી લંડનમાં હતાં.